AvalehtPROAnettAnett Kontaveidi 27 edukat turniiri
#000000
Anett Kontaveidi 27 edukat turniiri
#000001
Share this postClose sharing boxAnett Kontaveidi 27 edukat turniiriTwitterFacebookLinkedIn
#000002
Tennisnet pidas eile jõulurahu ja “unustas” Anett Kontaveidi 27. sünnipäeva. Jutumärkides sellepärast, et tegelikult läks antud artikli koostamisega liiga kaua aega, mida jõululaupäeval kellelgi piisavalt pole ja nii tähistame sünnipäeva päev hiljem.
#000004
Anetti karjäär on olnud nii särav, et 27 edukat turniiri kokku panna ei ole keeruline. Muide, kui lugeda ära tema olulised võidud (Eesti meistritiitlid, ITF-i juunioride ja täiskasvanute turniirid ning WTA tiitlid), siis tulebki peaaegu 27 kokku – puudu jääb vaid kaks. Aga see ei ole kriteerium, sest Anett on ju mänginud aastate jooksul ka selliseid võistlusi, mida ta ei võitnud, aga saab nimetada edukaks.
#000005
2009 – esimene Eesti meistritiitel
#000006
Anett Kontaveit läheb ajalukku kui noorim Eesti täiskasvanute meister – ta võitis selle tiitli 13-aastaselt. Aastal 2009 ei olnud võib-olla tiitli võitmine kõige keerulisem, sest finaalis tuli alistada Julia Matojan (praegu Skripnik), aga kindlasti ei olnud 13-aastane neiu tollal favoriit, pigem võis neid võimalusi pidada võrdseks.
#000007
2010 – tiitli kaitsmine tugevamas finaalis
#000008
Tiitli kaitsmine on pea alati raskem kui esimene võit, kuid seekord oli ütlus kindlasti kohane, sest finaalis tuli Anettile vastu tippajal maailma TOP200 sekka kuulunud Margit Rüütel.
#000009
2011 – esimene ITF-i turniiri võit
#000011
2011 – juunioride 1. kategooria turniiri võit Tais
#000013
Aasia noorteturniiride turneele sõitis Anett vahetult pärast võitu Tallinnas. Tais oli vast lihtsam punkte koguda, aga Anett ei olnud sel turniiril, mille ta võitis, kaugeltki favoriit – alles 11ndana asetatud. Seal olid ka kohal mõned tänaseks maailma TOP 50 sekka jõudnud mängijad nagu Aliaksandra Sasnovitš või Rebecca Peterson, ent nemadki ei kuulunud soosikute sekka.
#000014
Seda ilmselt teavad kõik Anetti fännid, et tema noorteklassi olulisim võit oli Orange Bowli A-kategooria juunioride turniiri tiitel. Seal olid juba ka tänapäeva tuntud mängijad – poolfinaalis tuli Anettil alistada Eugenie Bouchard ja finaalis Julia Putintseva.
#000015
Pole välistatud, et Anett ise seda turniiri õnnestunuks ei loe, sest finaalis jäi ta alla Samantha Crawfordile, kellest täiskasvanute klassis tippmängijat ei tulnud. Kuid see turniir pani punkti Anetti tublile üritusele võita vähemalt üks noorte slämmiturniir – Pariisis ja Wimbledonis jõudis ta poolfinaali, olles sellega hooaja stabiilseim, aga siiski võiduta juunior.
#000018
Tõenäoliselt oli Anett juba varemgi küps 25-tuhandelise turniiri võiduks, aga noorteklassi tippturniirid võtsid oma aja ja kuni 2013. aasta lõpuni oli tal veel täiskasvanute turniiridel mängimise limiit. Moskvas lõpuks see võit tuli ja see on esimene tema kolmest profikarjääri tiitlist Venemaal.
#000020
2014 – läbis Wimbledonis kvalifikatsiooni
#000021
Esimene pääs täiskasvanute slämmiturniirile läbi kvalifikatsiooni oli siiski Anettile mõru maiguga – avaringis kaotas ta Casey Dellacquale matšpallidelt.
#000022
2015 – Eastbourne’i võit tagas Wimbledoni vabapääsme
#000023
2015. aasta suvel oli Anett heas vormis Inglismaa muruväljakutel ja ühe ITF-i W50 turniiri võitmine Eastbourne’is tagas talle vabapääsme Wimbledoni turniirile, kus ta sai seega mängida teist aastat järjest. Seekord aga loosiõnne polnud ja Viktoria Azarenkalt tuli vastu võtta kaotus avaringis.
#000024
2015 – pääs US Openi kaheksandikfinaali ja esisajasse
#000025
Kui rääkida Anetti läbimurdeturniiridest, siis 2015. aasta US Open oli kindlasti selline. Loosiga tal pisut vedas, sest asetatutest tuli algul (2. ringis) vastu vaid alavormis Anastassia Pavljutšenkova. Alistuda tuli legend Venus Williamsile, kelles ca 2,5 aastat hiljem sai Anetti jaoks juba “klient”. Eduga kaasnes esmakordne pääs esisajasse.
#000026
2017 – esimene WTA finaal Bielis
#000028
Uue treeneri Glenn Schaapi käe all kerkis Anett 2017. aasta esimesel poolel edetabelis kõvasti – jaanuaris 121., juulis juba 27. Esimene tähis tõusuteel oli Bieli WTA 250 siseturniiril finaali jõudmine, ehkki kaotus Marketa Vondroušovale võis olla kerge pettumus.
#000029
2017 – alistas Roomas esireketi
#000030
WTA Masters 1000 turniiride, mis tollal jagunesid Premier Mandatory ja Premier 5 nimelisteks, on Anett mänginud oma tasemele vastavalt (mida ei saa öelda slämmiturniiride kohta) ja Rooma liivaväljakutel pääses ta juba veerandfinaali. Mis aga tähtsaim – ta alistas 2. ringis maailma esireketi Angelique Kerberi 2:4 seisult 6:4, 6:0.
#000031
2017 – esimene WTA tiitel Hollandis
#000032
Võit saabus lõpuks Schaapi kodumaal ‘s-Hertogenboschis muruväljakul. Kindel see esikoht ei olnud, sest viiest mängust kolm võitis Anett kolmes setis. Aga Anett tõestas 2017. aastal ka mitmekülgsust – vaadake, millistel väljakukatetel on sündinud tema kolm siin toodud saavutust.
#000033
2018 – tähtede paraad Roomas
#000034
Huvitav küll, et pärast 2018. aastat ei ole Rooma olnud enam Anettile õnnelik turniir, aga tollal, kui kardeti, et ta hakkab 2017. aasta kevade edetabelipunkte kaotama, juhtus hoopis vastupidine – poolfinaali pääsuga ta võitis juurde 140 punkti! Alistatute seas oli kaks endist (Svetlana Kuznetsova ja Venus Williams) slämmivõitjat ja valitsev Australian Openi meister Caroline Wozniacki.
#000035
2018 – esimene WTA Mastersi finaal
#000036
Kui olla aus, siis Anetti kõik (ka hilisemad) WTA turniirivõidud kahvatuvad Wuhani Premier 5 finaali kõrval, sest ta teenis Hiinast 585, aga võidukatelt turniiridelt on maksimaalselt saanud 470 punkti. Kerge suvise alavormi järel oli see turniir tõeliselt edukas ja siin ei saa pahaks panna ka finaali kaotust supervormis Arina Sabalenkale.
#000037
2019 – Miami poolfinaal ja Eesti parim edetabelikoht
#000039
2019. aastal Miami Masters-turniiril poolfinaali pääsu eest teenitud 390 punkti olid need, mis tõstsid Anetti WTA edetabelis 14. kohale ehk ühe võrra mööda Kaia Kanepi rekordist. Suur tähis, aga uut pääsu TOP15 sekka tuli oodata 2,5 aastat.
#000040
Arvestades, et Anett oli 2019. aasta sügisel pea kolm kuud haige, algas aasta suurepäraselt, ehkki ainus slämmi veerandfinaal ei pruugi tema tasemega mängija jaoks olla midagi märkimisväärset.
#000041
2020 – FedCupi turniir kodus
#000042
Heatujulisena, ent pisut väsinuna (seda näitas Anetti esimene mäng vähetuntud kreeklannaga) Tallinnasse FedCupi (nüüd Billie Jean King Cup) turniirile saabunud esireket tegi hiilgemängu Elina Svitolina vastu, ehkki sellest ei piisanud Eestile edasipääsuks. Aga kodupublik sai esimest korda näha tippvormis Anetti, sest kahel eelmisel kodusel karikaturniiril ta seda veel polnud.
#000043
2020 – koroonaviiruse pausist välja finaaliga
#000045
Viis kuud kestnud koroonaviiruse paus sai läbi augustis Palermo turniiriga. Nii seal kui ka hiljem Cincinnatis ja US Openil tõestas Anett, et on pausi ajal paljudega võrreldes tõhusamalt treeninud (lisaks mänginud Lätiga matši). Paraku oli just Palermo finaalikaotus Anetti karjääri üks halvimaid, sest Fiona Ferro vastu oli ta selge soosik.
#000046
Clevelandi WTA 250 turniiri võitmine võib teatud mõttes olla Anetti senise karjääri olulisim tähis, sest just seal tuli ta uue treeneri Dmitri Tursunovi käe all madalseisust välja ja alustas seeriat, mis tol hetkel tundus mõeldamatu – neli turniirivõitu, pääs WTA finaalturniirile ja seal finaalis mängimine. Teisalt oli Anett oma teise asetusega Clevelandis favoriit, aga seda pidi ju veel tõestama.
#000047
2021 – Ostravas langesid favoriidid kui loogu
#000048
2021 – “planeeritud” võit Moskvas
#000051
Enne Moskva turniiri võis Anett juba favoriidiks pidada, ehkki ta sai seal asetuse (9.) vaid ühe mängija viimasel hetkel loobumise tõttu. Finaalis tuli tal aga Jekaterina Aleksandrova vastu päästa 4:6, 0:4 kaotusseis. Kui seda poleks juhtunud, jäänuks Anett WTA finaalturniiriste eemale (tõsi, pooleldi vigase Ons Jabeuri asendajana ta võinuks sinna ikkagi pääseda).
#000052
“Dracula kodukantsis” võttis Anett need punktid, mida tal läks vaja Guadalajarasse WTA finaalturniirile pääsuks. Võit finaalis Simona Halepi üle näis rutiinne, sest rumeenlanna ei saanud kodupubliku ees Anettile üldse vastu.
#000053
2021 – peaaegu suure tiitlini
#000054
Kuigi Anett oli WTA finaalturniiril madalaima asetusega ja jõudis finaalini, ei saa tegelikult talle hinnet “5” selle võistluse eest panna, sest mingil põhjusel oli ta alavormis just mängudes Garbine Muguruzaga, keda ta Moskvas ülekaalukalt võitis. Ja väliselt hiilgav võit Karolina Pliškova üle tuli tegelikult selliselt, nagu poleks vastast teises setis väljakul üldse olnudki. Erakordselt meeldejääv oli aga poolfinaali raske võit Sakkari üle.
#000055
2022 – Peterburist kuues tiitel
#000057
Jah, nii ta läks, et kui 2017. aasta juunist kulus Anettil järgmise tiitli võitmiseks neli aastat ja kaks kuud, siis nüüd võitis ta poole aastaga viis turniiri, neist viimase Peterburis. Finaal oli sarnane sügisese Moskva finaaliga – vastane (seekord Sakkari) pidanuks mängu põhjal justkui võitma, aga Anett oli vaimselt tugevam.
#000058
2022 – Doha turniiri ajal algas sõda
#000059
Doha Masters 1000 turniirilt teenis Anett 585 punkti, millega kordas isiklikku rekordit tavaturniiridel (WTA finaalturniiri andis talle 965 punkti). Igatahes näis Anett sama heas vormis nagu “elu sügisel”, kuid finaalis Iga Swiatekile kaotas kindlalt. Swiateki suur võiduseeria algas just Dohast ja 2022 oli ta ikkagi väga hea, kuid mõjuda võis ka turniiri ajal alanud Ukraina sõda, mis viis Anetti väidetavalt erimeelsusteni oma venelasest treeneriga.
#000060
2022 – esimene Tallinn Open
#000061
Huvitaval kombel on Tallinn Open siinses nimekirjas toodud 27st turniirist ainus, kus Anett ei mänginud välja oma edetabelikohta – ta oli ju asetatud esimesena. Aga kodune turniir oli ikkagi suursündmus ja poolfinaalis Kaia Kanepi võitmine ka eriline meediasündmus. Ütleme siis nii, et enne 27. sünnipäeva saimegi 27 täis.
#000062
Tennisnet võiks nüüd kirjutada, et loodetavasti on Anettil 30. sünnipäevaks olemas 30 edukat turniiri, aga see on tegelikult vähe, kui arvestada tempot, millega ta viimastel hooaegadel on edasi läinud.
#000064
Meenutame, mida kirjutas Tennisnet Anetti 25. sünnipäeval detsembris 2020: “Anetti sünnipäeval jääb üle soovida, et viie aasta pärast järgmise ümmarguse tähtpäeva ajaks oleks juures vähemalt viis saavutust, mis siinsetest paremad! Üht ei saa üle lüüa: maailma esireketi alistamist võib ainult korrata. Aga suure slämmi poolfinaal (miks mitte ka rohkem?), WTA 500 ja 1000 turniiri võidud ning parem kui 14. edetabelikoht veel ootavad.”
#000065
Nagu näeme, on neist soovidest kaks (WTA 500 võidud ja parem edetabelikoht – tunduvalt parem!) juba täitunud ja tegelikult WTA finaalturniirile pääsu me ei osanudki soovida. Nii et kokku kolm viiest – jäävad slämmiturniiri parem tulemus ja WTA 1000 võit.
#000066
TennisNet.ee – mis? miks? ja kellele?
#000071